Logo της ιστοσελίδας μέχρι τον Δεκέμβριο 2016
Το **We Heart It** αποτελεί εικονικό κοινωνικό δίκτυο για εικόνες έμπνευσης. Αυτοπροσδιορίζεται ως "Ένα σπίτι για την έμπνευση σας" και "Ένα μέρος οργάνωσης και δημοσίευσης όσων σας αρέσουν". Οι χρήστες μπορούν να συλλέξουν τις αγαπημένες τους εικόνες, να τις μοιραστούν με τους φίλους τους και να τις οργανώσουν σε συλλογές. Η πρόσβαση στο We Heart It πραγματοποιείται είτε μέσω ενός browser είτε μέσω της αντίστοιχης εφαρμογής που διατίθεται τόσο σε Android όσο και σε iOS.

Επιχειρηματικότητα
------------------

To We Heart It ιδρύθηκε το 2008 από τον Fabio Giolito, από τη Βραζιλία. Ξεκίνησε την ιστοσελίδα σκεπτόμενος την ιδέα της αποθήκευσης εικόνων και έπειτα κοινοποίησης σε φίλους. Όταν το προϊόν άρχισε να εξελίσσεται, ο Fabio ζήτησε βοήθεια από τον συνιδρυτή του, Bruno Zanchet, σχετικά με την υποδομή της ιστοσελίδας. Οι δυο τους πήραν κάποια επιχορήγηση και η ιστοσελίδα πήρε τη μορφή εταιρείας με έδρα στο Σαν Φρανσίσκο της Καλιφόρνια το 2011.

Η εταιρεία αποτελείται από 25 υπαλλήλους. Από τον Ιούνιο του 2013, έχει μαζέψει 8 εκατομμύρια δολάρια ως χρηματοδότηση από το White Oak και την IDG Ventures.

Από τον Φεβρουάριο του 2014, κατατάσσεται στην 754η θέση της παγκόσμιας κατάταξης της Alexa.

Τον Μάιο του 2014, κυκλοφόρησε η κινητή διαφήμιση για την εφαρμογή.

Τον Ιανουάριο του 2016, το We Heart It ανακοίνωσε μέσω βίντεο τη συνεργασία με την Popular TV.

Τον Ιούνιο του 2016, προχώρησε σε συνεργασία με την εταιρεία The Blu Market, της οποίας συν-διευθύνοντες σύμβουλοι είναι ο Steven Forkosh και ο Kevin Jonas, προκειμένου να προσελκύσουν περισσότερους χρήστες και διαφημιστές.

Χαρακτηριστικά
--------------

To We Heart It είναι μία οπτική πλατφόρμα που περιλαμβάνει ακίνητες εικόνες, κινούμενες εικόνες (GIF) και βίντεο. Προσφέρει εικονίδια ακολούθησης, ζωντανά widgets καθώς και κουμπιά κοινοποίησης για τους χρήστες που επιθυμούν να ενσωματώσουν το We Heart It στην ιστοσελίδα τους ή το blog τους.

Είναι γνωστό για τη θετική του "κοινότητα", δεδομένου πως δεν υπάρχουν δυνατότητες σχολιασμού, οι χρήστες νιώθουν πιο άνετα να δημοσιεύσουν περιεχόμενο, καθώς δεν θα λάβει αρνητικά σχόλια, όπως θα μπορούσε να συμβεί σε ορισμένα κοινωνικά δίκτυα.

Τον Δεκέμβριο του 2015, κυκλοφόρησε η εφαρμογή Easel μέσω της οποίας οι χρήστες μπορούν να δημιουργήσουν εικόνες με αποφθέγματα, φίλτρα και χρώματα και να τις δημοσιεύσουν στο We Heart It ή άλλα κοινωνικά δίκτυα.

Χρήση
-----

Τον Δεκέμβριο του 2013, το We Heart It απέκτησε 25 εκατομμύρια μηνιαίους χρήστες. Τέσσερις στους πέντε από τους 25 εκατομμύρια χρήστες της ιστοσελίδας είναι κάτω των 24 χρονών και περισσότεροι από το 70% είναι θηλυκού γένους. Ο μέσος όρος ηλικίας των χρηστών βρίσκεται στα 19 έτη.

Κατά μέσο όρο τα μέλη της σελίδας την επισκέπτονται για περισσότερο από 16.5 λεπτά κάθε φορά. Ο μέσος όρος επισκεψιμότητας της εφαρμογής από έναν χρήστη είναι 25 φορές μηνιαίως.

Το Μάρτιο του 2015, το We Heart It δημιούργησε ένα νέο χαρακτηριστικό καρτ ποστάλ με το οποίο οι 30 εκατομμύρια εγγεγραμμένοι χρήστες είχαν τη δυνατότητα να επικοινωνούν μεταξύ τους στέλνοντας εικόνες.

Η *Huffington Post* ανέφερε πως η ιστοσελίδα αποτελεί μία από τις καλύτερες ιστοσελίδες στο διαδίκτυο για όσους αναζητούν έμπνευση.

Το We Heart It ανήκε στις καλύτερες εφαρμογές της Google Play για το 2013 και το 2015.

Παραπομπές
----------

1. ↑  «Όροι χρήσης υπηρεσίας - We Heart It». *weheartit.com*. Ανακτήθηκε στις 1 Ιουλίου 2023.
2. ↑  Shontell, Alyson. «There Is A Very, Very Big Pinterest Competitor With More Than 600 Million Monthly Pageviews». *Business Insider* (στα Αγγλικά). Ανακτήθηκε στις 1 Ιουλίου 2023.
3. ↑  Shontell, Alyson. «Another Pinterest Has Arrived In Silicon Valley: WeHeartIt Snags $8 Million With 20 Million Uniques». *Business Insider* (στα Αγγλικά). Ανακτήθηκε στις 1 Ιουλίου 2023.
4. 1 2  Taylor, Colleen (27 Ιουνίου 2013). «We Heart It, The Social Photo Phenom That's Quietly Amassed 20M Monthly Users, Nabs $8M Funding». *TechCrunch* (στα Αγγλικά). Ανακτήθηκε στις 1 Ιουλίου 2023.
5. ↑  Taylor, Colleen (24 Ιουλίου 2014). «Hands-On With The Revamped iOS App For We Heart It, The Feel-Good Social Photo Site». *TechCrunch* (στα Αγγλικά). Ανακτήθηκε στις 1 Ιουλίου 2023.
6. ↑  «We Heart It, Image Site That's a Favorite of Young Ladies, Raises $8M». *AllThingsD* (στα Αγγλικά). Ανακτήθηκε στις 1 Ιουλίου 2023.
7. ↑  «weheartit.com Site Overview». *web.archive.org*. 4 Ιουλίου 2014. Αρχειοθετήθηκε από το πρωτότυπο στις 4 Ιουλίου 2014. Ανακτήθηκε στις 1 Ιουλίου 2023.
8. ↑  «With Nearly 30 Million Users, We Heart It Tests Loyalty With Ads». *Mashable* (στα Αγγλικά). 7 Μαΐου 2014. Ανακτήθηκε στις 1 Ιουλίου 2023.
9. ↑  «Popular Teams With We Heart It, Brings Video To App». *www.mediapost.com* (στα Αγγλικά). Ανακτήθηκε στις 1 Ιουλίου 2023.
10. ↑  Tadena, Nathalie (2016-06-02). «We Heart It Teams Up With The Blu Market to Expand Social Network’s Reach» (στα αγγλικά). *Wall Street Journal*. ISSN 0099-9660.. Ανακτήθηκε στις 2023-07-01.
11. ↑  «How to Get Started With We Heart It [Complete Guide]». *web.archive.org*. 16 Δεκεμβρίου 2017. Αρχειοθετήθηκε από το πρωτότυπο στις 16 Δεκεμβρίου 2017. Ανακτήθηκε στις 1 Ιουλίου 2023. CS1 maint: Unfit url (link)
12. ↑  It, We Heart. «We Heart It, Named To Best Apps Of 2015 By Google, Launches Heartist Program To Recognize Its Top Members». *www.prnewswire.com* (στα Αγγλικά). Ανακτήθηκε στις 1 Ιουλίου 2023.
13. ↑  Taylor, Colleen (13 Δεκεμβρίου 2013). «Now With 25M Monthly Users, Social Photo Startup We Heart It Partners With Teen Vogue & Others». *TechCrunch* (στα Αγγλικά). Ανακτήθηκε στις 1 Ιουλίου 2023.
14. ↑  «App Provides Positive Way For Users to Interact | Safety Tips | Home & Living». *web.archive.org*. 14 Ιανουαρίου 2018. Αρχειοθετήθηκε από το πρωτότυπο στις 14 Ιανουαρίου 2018. Ανακτήθηκε στις 1 Ιουλίου 2023.
15. ↑  Perez, Sarah (21 Δεκεμβρίου 2015). «We Heart It, The Image-Sharing Site Used By 40 Million Teens, Launches Its Second App, Easel». *TechCrunch* (στα Αγγλικά). Ανακτήθηκε στις 1 Ιουλίου 2023.
16. ↑  «The 10 Happiest Places On The Internet :)». *HuffPost* (στα Αγγλικά). 30 Ιανουαρίου 2013. Ανακτήθηκε στις 1 Ιουλίου 2023.
17. ↑  «Here are Google's picks for Best Apps of 2013 and Best Games of 2013». *Android Authority* (στα Αγγλικά). 6 Δεκεμβρίου 2013. Ανακτήθηκε στις 1 Ιουλίου 2023.
18. ↑  «Android Apps on Google Play». *play.google.com* (στα Αγγλικά). Ανακτήθηκε στις 1 Ιουλίου 2023.

Εξωτερικοί σύνδεσμοι
--------------------

* Επίσημη ιστοσελίδα